
1. [bookmark: _Hlk208995959]NASLOV: Sprejem Odloka o ustanovitvi režijskega obrata Občine Bovec

1. UVOD

0. Razlogi za sprejem Odloka o ustanovitvi režijskega obrata Občine Bovec
Občinski sveta Občine Bovec je na svoji 14. redni seji dne 21. 6. 2024 sprejel Odlok o prometnem režimu na območju Občine Bovec (Uradni list RS, št. 53/2024) in Sklep o določitvi javnih parkirnih površin, višini parkirnin in letnih dovolilnic na območju Občine Bovec (Uradni list RS, št. 53/2024). Na svoji 21. redni seji, 12. 6. 2025 je Občinski svet Občine Bovec sprejel Sklep o prvih spremembah in dopolnitvah Sklepa o določitvi javnih parkirnih površin, višini parkirnin in letnih dovolilnic na območju Občine Bovec (Uradni list RS, št. 44/2025). Na svoji 22. redni seji 9. 10. 2025 pa je Občinski svet Občine Bovec sprejel še Sklep o drugih spremembah in dopolnitvah Sklepa o določitvi javnih parkirnih površin, višini parkirnin in letnih dovolilnic na območju Občine Bovec.

Občinsko upravo Občine Bovec je 17. 7. 2025 obiskal Tržni inšpektorat Republike Slovenije, Območna enota Nova Gorica. Ob nadzoru je bilo med drugim ugotovljeno, da Občina Bovec sama upravlja s parkirišči in jih vzdržuje, torej sama opravlja javno gospodarsko službo, kar pa ni skladno s 6. členom Zakona o gospodarskih javnih službah, saj za opravljanje te dejavnosti nima ustanovljenega režijskega obrata.  

Zakon o gospodarskih javnih službah namreč določa, da se gospodarske javne službe, med katere spada tudi upravljanje in vzdrževanje parkirišč, zagotavlja v oblikah, ki jih predvideva prvi odstavek 6. člena, ki pravi: 
''Republika oziroma lokalna skupnost zagotavlja gospodarske javne službe skladno s 7. členom tega zakona v naslednjih oblikah:
1. v režijskem obratu, kadar bi bilo zaradi majhnega obsega ali značilnosti službe neekonomično ali neracionalno ustanoviti javno podjetje ali podeliti koncesijo,
1.  v javnem gospodarskem zavodu, kadar gre za opravljanje ene ali več gospodarskih javnih služb, ki jih zaradi njihove narave ni mogoče opravljati kot profitne oziroma če to ni njihov cilj,
1. v javnem podjetju, kadar gre za opravljanje ene ali več gospodarskih javnih služb večjega obsega ali kadar to narekuje narava monopolne dejavnosti, ki je določena kot gospodarska javna služba, gre pa za dejavnost, ki jo je mogoče opravljati kot profitno,
1. z dajanjem koncesij.''
Navedeno torej pomeni, da se upravljanje s parkirišči lahko izvaja zgolj v oblikah, navedenih v prvem odstavku 6. člena Zakona o gospodarskih javnih službah. Občina Bovec trenutno znotraj občinske uprave nima ustanovljenega režijskega obrata, niti nima za to izbirno gospodarsko javno službo zagotovljene druge primerne pravne osebe. Ker prvotni predlog, t.j., da bi parkirišča vzdrževal in upravljal Javni zavod Turizem Dolina Soče, s strani Občinskega sveta ni bil potrjen,  nadalje pa je bil po obravnavi na delovnih telesih Občine Bovec zavrnjen tudi predlog, da bi parkirišča vzdrževalo in upravljalo eno izmed javnih podjetji, katerih družbenica je Občine Bovec (bodisi Sončni Kanin d.o.o. ali Komunala Tolmin d.o.o.), se tokrat Občinskemu svetu Občine Bovec predlaga ustanovitev režijskega obrata. Ustanovitev režijskega obrata bi pomenila, da bi občinska uprava v sklopu notranje organizacijske enote – t.j. režijskega obrata samostojno vzdrževala in upravljala s parkirišči na območju občine Bovec. 

0. Ocena stanja
Občina Bovec ima na podlagi Odloka o organizaciji in delovnem področju občinske uprave Občine Bovec ustanovljeno enovito občinsko upravo. To pomeni, da je občinska uprava organizirana v eni organizacijski enoti, brez oddelkov. Ker ustanovitev režijskega obrata pomeni ustanovitev notranje organizacijske enote, je v zvezi s tem potrebno spremeniti organizacijo občinske uprave na način, da ta ne bo več enovita, ampak bo organizirana v najmanj dveh organizacijskih enotah. 

V zvezi z ustanovitvijo režijskega obrata Občine Bovec se v obravnavo in sprejem predlaga Odlok o ustanovitvi režijskega obrata Občine Bovec in istočasno tudi Odlok o spremembah in dopolnitvah Odloka o organizaciji in delovnem področju občinske uprave Občine Bovec, ki bo predmet naslednje točke dnevnega reda. 

0. Cilji in načela
S predlagano spremembo obstoječega Odloka o organizaciji in delovnem področju občinske uprave Občine Bovec in novim Odlokom o ustanovitvi režijskega obrata Občine Bovec se zagotovi, da bo občinska uprava lahko samostojno vzdrževala in upravljala s parkirišči na območju občine Bovec in s premoženjem v lasti Občine Bovec ter opravljala druge javne gospodarske službe, za katere bo pooblaščena oz. Občina Bovec ne bo izvedla prenosa na zunanjega izvajalca. 

0. Ocena finančnih in drugih posledic
Finančne posledice z uveljavitvijo tega odloka so naslednje:
1. stroški objave v Uradnem listu RS;
1. stroški glede zaposlitve dodatnega računovodje zaradi vzpostavitve in vodenja ločenega računovodstva. V primeru ustanovitve režijskega obrata, bo potrebno računovodsko ločiti stroškovna mesta občinske uprave in voditi ločeno računovodstvo za režijski obrat.; 
1. stroški glede dodatnih zaposlitev oseb za vzdrževanje in upravljanje s parkirišči in ostalim premoženjem v lasti Občine Bovec.

1. BESEDILO ČLENOV:
Glej prilogo. 

1. OBRAZLOŽITEV: 

S predlaganim Odlokom se ustanavlja režijski obrat, ki bo ločena notranje-organizacijska enota občinske uprave Občine Bovec. 

Režijski obrat se ustanavlja predvsem za namen upravljanja in vzdrževanja parkirišč v lasti Občine Bovec, zato se kot glavno dejavnost po veljavni Standardni klasifikaciji dejavnosti iz leta 2025 določi '’52.210 Spremljajoče storitvene dejavnosti v kopenskem prometu''. Z registracijo režijskega obrata za dejavnost 52.210 bo režijski obrat lahko upravljal in vzdrževal parkirišča v lasti Občine Bovec, izdajal dovolilnice in zaračunaval parkirnino.

Zaradi večje fleksibilnosti glede opravljanja dodatnih dejavnosti se Občinskemu svetu Občine Bovec predlaga, da se dejavnosti razširi tudi na druga področja. 

Predlog Odloka tako predvideva tudi dejavnosti, ki so zapisane v prvem odstavku 3. člena Odloka, in sicer za opravljanje:
1. dejavnost gozdarstva za upravljanje z občinskimi gozdovi. V primeru, da bi se Občina Bovec odločila za opravljanje teh dejavnosti preko režijskega obrata, bo predhodno potrebno zagotoviti tehnično opremo in ustrezno usposobljen kader, ki bo usposobljen in primerno izobražen za izvajanje sečnje in drugačnega upravljanja z gozdovi;
1. dejavnosti avtokampov za upravljanje z avtodomskim postajališčem na A postaji Krožno-kabinske žičnice Kanin;
1. dejavnosti prevozov za namen morebitne zaposlitve voznika za vožnjo TNP kombija in izvajanja prevozov, za kar ima Občina Bovec trenutno najetega zunanjega izvajalca te dejavnosti;
1. dejavnost obratovanja objektov za kulturne prireditve se predlaga z namenom upravljanja kulturnih objektov v lasti Občine Bovec (Kulturni dom Bovec, Stergulčeva hiša, idr.), prav tako se predlaga kinematografska dejavnost v primeru delovanja Kulturnega doma Bovec za ta namen;
1. športne dejavnosti in dejavnosti obratovanja športnih objektov, fitnes centrov in dejavnosti za prosti čas se predlaga za namenom omogočiti obratovanje nove Športne dvorane Bovec, športnega parka Apnenca v Čezsoči ipd., v kolikor in za čas, dokler ne bo morebiti ustanovljena posebna pravna oseba za tovrstno upravljanje, oz. dokler ne bodo objekti predani v upravljanje drugi osebi. Pri upravljanju Športne dvorane Bovec je potrebno poudariti, da se objekt gradi brez plačila pripadajočega DDV, zato bo Občina Bovec morala uporabo objekta uporabnikom zaračunavati s pripadajočim DDV;
1. dejavnosti potniških prevozov po celinskih vodah, spremljajoče storitvene dejavnosti v vodnem prevozu, oddajanje in obratovanje lastnih ali najetih nepremičnin in poslovanje z nepremičninami za plačilo ali po pogodbi, so v odlok umeščene z namenom, da bo Občina Bovec preko svojega režijskega obrata lahko samostojno upravljanja z vstopno-izstopnimi mesti na rekah Soči in Koritnici;
1. dejavnost varstva naravnih vrednot je vključena z namenom regulacije plovbe po rekah, ki so opredeljene kot naravne vrednote in tudi z namenom, da bi Občina Bovec preko režijskega obrata lahko skrbela za primerno varovanje naravnih vrednot na območju občine Bovec;
1. dejavnost televizijske dejavnosti in distribucije videoposnetkov se predlaga predvsem z morebitnim drugačnim prenosov sej Občinskega sveta na javni televiziji. V zvezi z izvajanjem te dejavnosti bi bilo potrebno predhodno kupiti vso potrebno tehnično opremo za izvajanje te dejavnosti, zato je predhodno potrebno pretehtati ali je to za Občino Bovec smiselno, ali ne;
1. dejavnosti v zvezi s čiščenjem so v odlok umeščene z namenom organizacije režijskega obrata na način, da bosta v režijski obrat prerazporejeni tudi čistilki, ki sta že zaposleni na Občini Bovec.


Režijski obrat vodi vodja režijskega obrata, ki je odgovoren direktorju občinske uprave. Kot za ostale občinske uslužbence se zaposlovanje v režijskem obratu izvaja skladno s kadrovskim načrtom Občine Bovec, ki je priloga vsakokratnemu proračunu in skladno z veljavnim aktom, ki ureja sistemizacijo in delovna mesta v občinski upravi. Akt o sistemizaciji in delovnih področjih v občinski upravi na podlagi sprejetega tega predlaganega Odloka in na podlagi veljavnega Odloka o organizaciji in delovnem področju občinske uprave Občine Bovec ter z upoštevanjem kadrovskega načrta, sprejme predstojnik. V aktu o sistemizaciji in delovnem področju v občinski upravi se določi predvidena delovna mesta, pogoje dela in delovne naloge, ki jih bo oseba, ki bo zaposlena na določenem delovnem mestu, opravljala.

Režijski obrat se bo financiral predvsem s sredstvi, ki bodo zagotovljena v proračunu Občine Bovec in s prihodki ustvarjenih z izvajanjem dejavnosti. 

Režijski obrat bi lahko pričel z delovanjem v roku 3 mesecev po sprejemu tega Odloka in po uskladitvi Odloka o organizaciji in delovnem področju občinske uprave Občine Bovec, ki se obravnava sočasno s tem predlaganim Odlokom. 3-mesečno časovno obdobje se predvideva zaradi potreb po uskladitvi notranjih organizacijskih aktov Občine Bovec, ki predstavlja sprejem novega Pravilnika o notranji organizaciji in sistemizaciji delovnih mest v Občini Bovec, kateremu priloga je tudi katalog delovnih mest in bo, v primerjavi s trenutno veljavnim pravilnikom, popolnoma drugačen. Nadalje bo potrebno skladno s sprejetimi formalnimi akti Občine Bovec,  prerazporediti določene javne uslužbence na režijski obrat in morebiti predvideti nova delovna mesta s kadrovskim načrtom  (v tem primeru bi bilo potrebno sprejeti rebalans proračuna Občine, saj je kadrovski načrt del vsakokratnega proračuna) in katalogom delovnih mest. Kot že zapisano, bo potrebno vzpostaviti tudi ločeno računovodstvo režijskega obrata. Glede na vse zapisano, se predvideva najmanj 3 mesece aktivnega dela v zvezi s pričetkom delovanja režijskega obrata.
 
1. PREDLOG SKLEPA ZA OBČINSKI SVET:

Na podlagi 84. člena Poslovnika Občinskega sveta Občine Bovec, t.j. da lahko Občinski svet sprejme odlok po hitrem postopku, kadar to zahtevajo izredne potrebe občine in glede na to, da je v zvezi z ustanovitvijo režijskega obrata potrebno po sprejemu odloka izvesti še aktivnosti v zvezi z realizacijo in delovanjem režijskega obrata, se Občinskemu svetu Občine Bovec predlaga sprejem predlaganega odloka po hitrem postopku.

Občinskemu svetu se zaradi istega razloga, kot navedeno v prejšnjem odstavku predlaga, da se besedilo Odloka o ustanovitvi režijskega obrata Občine Bovec obravnava brez seznanitve javnosti, kot jo določa Poslovnik Občinskega sveta. Skladno s petim odstavkom 73.a člena Poslovnika Občinskega sveta Občine Bovec se predlaga, da občinski svet predhodno z dvotretjinsko večino glasov navzočih svetnikov sklene, da bo obravnaval in sprejemal predlagano besedilo splošnega akta brez sodelovanja javnosti.

Vsled zgoraj zapisano, župan Občine Bovec Občinskemu svetu na začetku seje, t.j. pri določanju dnevnega reda, predlaga sprejem naslednjega sklepa:

Na podlagi prvega odstavka 84. člena Poslovnika Občinskega sveta Občine Bovec (Uradni list RS, št. 66/2014, 149/2020, 109/2023, 102/2024) je Občinski svet Občine Bovec na ___. redni seji dne ________ sprejel naslednji 

SKLEP

I.
Občinski svet Občine Bovec sklene, da se predlagano besedilo Odloka o ustanovitvi režijskega obrata Občine Bovec obravnava po hitrem postopku.
	

Nadalje župan Občine Bovec Občinskemu svetu predlaga sprejem naslednjega sklepa:

Na podlagi petega odstavka 73.a člena Poslovnika Občinskega sveta Občine Bovec Uradni list RS, št. 66/2014, 149/2020, 109/2023, 102/2024) je Občinski svet Občine Bovec na ___. redni seji dne ________ sprejel naslednji 
SKLEP

I.
Občinski svet Občine Bovec sklene, da se predlagano besedilo Odloka o ustanovitvi režijskega obrata Občine Bovec obravnava brez sodelovanja javnosti.



Na podlagi 30. člena Statuta Občine Bovec (Uradni list RS, št. 72/06, 89/10, 75/17), župan Občine Bovec Občinskemu svetu Občine Bovec predlaga, da Občinski svet Občine Bovec sprejme naslednji sklep:

Na podlagi prvega odstavka 16. člena Statuta Občine Bovec (Uradni list RS, št. 72/2006, 89/2010, 75/2017) je Občinski svet Občine Bovec na ___. redni seji dne ________ sprejel naslednji 

SKLEP

I.
Občinski svet Občine Bovec sprejme predlagano besedilo Odloka o ustanovitvi režijskega obrata Občine Bovec.



Priloge:
· Predlog Odloka o ustanovitvi režijskega obrata Občine Bovec



























Na podlagi določil 61. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US, 102/24 – ZLV-K in 83/25 – ZOUL), 6. in 17. člena Zakona o gospodarskih javnih službah (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40), 16. člena Statuta Občine Bovec (Uradni list RS, št. 72/2006, 89/2010, 75/2017), Odloka o gospodarskih javnih službah Občine Bovec (Uradni list RS, št. 111/2008, 53/2011, 18/2017, 38/2017, 71/2018, 92/2020, 80/2025) je Občinski svet Občine Bovec na ____. redni seji ________ sprejel
O D L O K 
o ustanovitvi režijskega obrata Občine Bovec

I. UVODNE DOLOČBE 

1. člen 

(1) S tem odlokom Občina Bovec ustanavlja režijski obrat ter določa njegov status, delovno področje ter druga vprašanja povezana z delovanjem režijskega obrata.
(2) Režijski obrat se ustanavlja za nedoločen čas.

2. člen 

(1) Režijski obrat deluje na območju občine Bovec.
(2) Režijski obrat je organiziran kot samostojna notranja organizacijska enota v okviru občinske uprave in ni pravna oseba.

II. DELOVNO PODROČJE REŽIJSKEGA OBRATA 

3. člen 

(1) Režijski obrat je ustanovljen za opravljanje lokalnih gospodarskih javnih služb ter je njihovo izvajanje v javnem interesu.
V tem okviru režijski obrat lahko opravlja naslednje dejavnosti:
– gospodarjenje s stavbnimi zemljišči,
– izvajanje dejavnosti v zvezi z upravljanjem in upravljanje javnih občinskih objektov in območij,
– izvajanje dejavnosti v zvezi z upravljanjem  in upravljanje prostorov v lasti občine,
– upravljanje z objekti in napravami za oglaševanje,
– dejavnost plakatiranja in oglaševanja,
– vzdrževanje javnih ter zelenih javnih površin,
– vzdrževanje prometne signalizacije in prometnih režimov,
– upravljanje s tržnico,
– upravljanje s pokopališči,
– organizacija in izvajanje del zimske službe,
– izvajanje posameznih del pri vzdrževanju občinskih javnih cest, površin za pešce,
– izvajanje dejavnosti pregledniške službe občinskih javnih cest,
– izvajanje posameznih del pri upravljanju in urejanju javnih parkirišč,
– izvajanje dejavnosti in storitev, katerih opravljanje na ravni turističnega območja je v javnem interesu, kot to določa zakon, ki ureja spodbujanje turizma,
– izvajanje prevozov,
- upravljanje z vstopno-izstopnimi mesti namenjenimi za plovbo po reki Soči in reki Koritnici,
- izvajanje aktivnosti vezanih na plovbni režim na reki Soči in na reki Koritnici,
– druge dejavnosti po odredbi župana.
Režijski obrat lahko opravlja tudi naloge iz drugih področij ter druge dejavnosti, ki so opredeljene z občinskimi odloki in predpisi.
Posamezna opravila v okviru svojih dejavnosti lahko režijski obrat izvaja tudi preko pogodbenih izvajalcev.
(2) Režijski obrat izvaja dejavnost obratovanja plačljivih parkirnih površin, kar predvsem obsega upravljanje z napravami in sistemi za zagotavljanje plačevanja parkirnin. Javne plačljive parkirne površine so določene z odlokom in podrejenimi akti, ki urejajo parkirni režim v Občini Bovec.
(3) Režijski obrat lahko opravlja tudi druge dejavnosti, ki so opredeljene v odloku, ki ureja lokalne gospodarske javne službe v občini in drugih predpisih, ki urejajo gospodarske javne službe.
(4) Režijski obrat lahko v manjšem obsegu opravlja tudi druge dejavnosti, s katerimi dopolnjuje svoje osnovne dejavnosti in s katerimi prispeva k popolnejšemu izkoriščanju zmogljivosti, ki se uporabljajo za opravljanje osnovnih dejavnosti.
(5) Režijski obrat lahko opravlja nekatere naloge v obliki dodatnih programov in projektov.
(6) Režijski obrat skladno s Standardno klasifikacijo dejavnosti (SKD 2025) izvaja predvsem naslednje dejavnosti:
· 52.210 Spremljajoče storitvene dejavnosti v kopenskem prometu (glavna dejavnost)
· 02 Gozdarstvo
· 02.1 Gojenje gozdov in druge gozdarske dejavnosti
· 02.10 Gojenje gozdov in druge gozdarske dejavnosti
· 02.100 Gojenje gozdov in druge gozdarske dejavnosti
· 02.2 Sečnja
· 02.20 Sečnja
· 02.200 Sečnja
· 02.3 Nabiranje gozdnih dobrin, razen lesa
· 02.30 Nabiranje gozdnih dobrin, razen lesa
· 02.300 Nabiranje gozdnih dobrin, razen lesa
· 02.4 Storitve za gozdarstvo
· 02.40 Storitve za gozdarstvo
· 02.400 Storitve za gozdarstvo
· 49.3 Drug kopenski potniški prevoz,
· 49.31 Linijski cestni potniški prevoz
· 49.310 Linijski cestni potniški prevoz
· 49.32 Posebni cestni potniški prevoz
· 49.320 Posebni cestni potniški prevoz
· 49.33 Storitve potniškega prevoza na zahtevo z vozilom z voznikom
· 49.330 Storitve potniškega prevoza na zahtevo z vozilom z voznikom
· 49.39 Drug kopenski potniški prevoz, d. n. 
· 49.390 Drug kopenski potniški prevoz, d. n.
· 50.3 Potniški prevoz po celinskih vodah
· 50.30 Potniški prevoz po celinskih vodah
· 50.300 Potniški prevoz po celinskih vodah
· 52.21 Spremljajoče storitvene dejavnosti v kopenskem prevozu
· 52.210 Spremljajoče storitvene dejavnosti v kopenskem prevozu
· 52.22 Spremljajoče storitvene dejavnosti v vodnem prevozu 
· 52.220 Spremljajoče storitvene dejavnosti v vodnem prevozu
· 55.3 Dejavnost avtokampov 
· 55.30 Dejavnost avtokampov 
· 55.300 Dejavnost avtokampov
· 59.1 Filmska in video dejavnost 
· 59.13 Distribucija filmov in videofilmov 
· 59.130 Distribucija filmov in videofilmov 
· 59.14 Kinematografska dejavnost 
· 59.140 Kinematografska dejavnost
· 60.2 Televizijska dejavnost in distribucija videoposnetkov 
· 60.20 Televizijska dejavnost in distribucija videoposnetkov 
· 60.200 Televizijska dejavnost in distribucija videoposnetkov
· 60.39 Druge dejavnosti distribucije vsebin 
· 60.390 Druge dejavnosti distribucije vsebin
· 68.2 Oddajanje in obratovanje lastnih ali najetih nepremičnin 
· 68.20 Oddajanje in obratovanje lastnih ali najetih nepremičnin 
· 68.200 Oddajanje in obratovanje lastnih ali najetih nepremičnin 
· 68.3 Poslovanje z nepremičninami za plačilo ali po pogodbi
· 81 Dejavnost oskrbe stavb in okolice 
· 81.1 Vzdrževanje objektov in hišniška dejavnost 
· 81.10 Vzdrževanje objektov in hišniška dejavnost 
· 81.100 Vzdrževanje objektov in hišniška dejavnost 
· 81.2 Čiščenje 
· 81.21 Splošno čiščenje stavb 
· 81.210 Splošno čiščenje stavb 
· 81.3 Urejanje in vzdrževanje zelenih površin in okolice 
· 81.30 Urejanje in vzdrževanje zelenih površin in okolice 
· 81.300 Urejanje in vzdrževanje zelenih površin in okolice
· 90.31 Obratovanje objektov za kulturne prireditve 
· 90.310 Obratovanje objektov za kulturne prireditve
· 91.42 Varstvo naravnih vrednot 
· 91.420 Varstvo naravnih vrednot
· 93.1 Športne dejavnosti 
· 93.11 Obratovanje športnih objektov 
· 93.110 Obratovanje športnih objektov 
· 93.13 Dejavnost fitnes centrov 
· 93.130 Dejavnost fitnes centrov 
· 93.19 Športne dejavnosti, d. n. 
· 93.190 Športne dejavnosti, d. n. 
· 93.2 Druge dejavnosti za prosti čas 
· 93.29 Dejavnosti za prosti čas, d. n. 
· 93.299 Druge nerazvrščene dejavnosti za prosti čas

III. ORGANIZACIJA REŽIJSKEGA OBRATA 

4. člen 

(1) Režijski obrat vodi vodja režijskega obrata, ki je neposredno odgovoren direktorju občinske uprave. Zaposleni v režijskem obratu so neposredno odgovorni vodji režijskega obrata.
(2) V okviru režijskega obrata lahko delujejo zaposleni kot redno zaposleni, zaposleni po pogodbah ali zaposleni preko ustreznih programov javnih del.
(3) Zaposlovanje v režijskem obratu se izvaja v skladu s kadrovskim načrtom občine in aktom, ki ureja notranjo organizacijo in sistemizacijo delovnih mest ter predpisi, ki urejajo delovna razmerja javnih uslužbencev.
(4) Upravne, strokovno-tehnične, organizacijske in razvojne naloge lahko za režijski obrat na področju gospodarskih javnih služb opravlja občinska uprava.
(5) Za izvajanje posameznih opravil v okviru svojih dejavnosti lahko režijski obrat izvaja preko pogodbenih izvajalcev.

IV. FINANCIRANJE DEJAVNOSTI REŽIJSKEGA OBRATA 

5. člen 

(1) Sredstva za delo režijskega obrata se zagotovijo v proračunu občine.
(2) Režijski obrat se kot oblika izvajanja lokalne gospodarske javne službe financira:
– s parkirninami,
– s ceno javnih dobrin,
– iz proračuna občine,
– iz drugih virov, določenih z zakonom ali predpisom občine.

6. člen 

Vse računovodske in knjigovodske storitve za režijski obrat opravlja občinska uprava občine, ki za režijski obrat vodi ločeno računovodsko evidenco, ki omogoča obračun stroškov, prihodkov in odhodkov po načelih, ki veljajo za gospodarske družbe.

V. PREHODNE IN KONČNE DOLOČBE 

7. člen 

Za vsa vprašanja, ki niso urejena s tem odlokom, se smiselno uporabljajo določila odloka, ki ureja organizacijo in delovno področje občinske uprave Občine Bovec, odloka, ki ureja gospodarske javne službe v Občini Bovec ter določila veljavnih predpisov, ki urejajo gospodarske javne službe.

8. člen 

(1) Režijski obrat prične delovati najkasneje v roku treh mesecev po začetku veljavnosti tega odloka.
(2) Občinska uprava občine v navedenem roku iz prejšnjega odstavka tega člena uskladi veljavne občinske predpise ter akt o sistemizaciji delovnih mest ter izvede ustrezne postopke za razporeditev javnih uslužbencev na ustrezna delovna mesta oziroma ustrezne postopke za nove zaposlitve.

9. člen 

Ta odlok začne veljati naslednji dan po objavi v Uradnem listu Republike Slovenije.
Številka:___________________________
Bovec, _____________________________				župan
							       Valter Mlekuž

